Jaroslav Halák

Jaroslav Halák (* 13. máj 1985, Bratislava) je bývalý slovenský hokejový brankár.

 Klubový hokej 
S hokejom začínal v bratislavskom tíme HK Ružinov, neskôr hrával za HC Slovan Bratislava a v roku 2004 hosťoval v HC Dukla Senica. V roku 2003 ho draftoval v 9. kole z celkového 271. miesta klub NHL – Montreal Canadiens a v roku 2004 si ho v CHL Import Drafte z 24. miesta vybral klub Lewiston MAINEiacs z Quebec Major Junior Hockey League, v ktorého drese pôsobil v sezóne 2004/2005. Svoju druhú sezónu v zámorí začal v drese tímu ECHL Long Beach Ice Dogs, druhú polovicu sezóny odohral na na farme Montrealu Hamilton Bulldogs.

 NHL 
Sezónu 2006/2007 začal v Hamiltone a so šiestimi shut-outmi bol najlepším brankárom celej AHL. Po spomínaných úspešných výkonoch a zranení brankára Cristobala Hueta bol vo februári 2007 povolaný do prvého tímu Montrealu a stal sa tak štvrtým slovenským brankárom v NHL (po Jánovi Lašákovi, Rastislavovi Staňovi a Petrovi Budajovi). Vo februári 2007 pri svojej premiére v NHL proti Columbusu pomohol mužstvu k víťazstvu 31 úspešnými zásahmi (z 33 striel) a bol vyhlásený za druhú hviezdu zápasu.  Spolu absolvoval vo svojej premiérovej sezóne v NHL 16 štartov, z toho dosiahol 10 víťazstiev. Sezónu 2007/2008 odohral prevažne na farme v Hamiltone, v prvom tíme Montréalu Canadiens odohral šesť zápasov, v ktorých dvakrát zvíťazil, z toho raz vychytal čisté konto a mal 93.38% úspešnosť zákrokov. V play-off nastúpil na ďalšie dva zápasy. V júli 2008 podpísal s Montrealom novú dvojročnú zmluvu a v nasledujúcej sezóne 2008/2009 vytvoril brankársku dvojicu s Careym Priceom. Do zápasov nastupoval prevažne ako brankárska dvojka, na svoje konto si pripísal 34 štartov s 91.46% úspešnosťou zákrokov. V sezóne 2009/2010, ktorá bola posledná v tíme Montrealu, odohral spolu 43 duelov s priemerom 2,40 inkasovaného gólu na jeden zápas a úspešnosťou zásahov 92,4%. V play-off nastúpil v ďalších osemnástich stretnutiach a výraznou mierou sa pričinil o prenik Habs až do finále Východnej konferencie.

Pred sezónou 2010/2011 bol 17. júna vymenený do tímu St. Louis Blues za dvojicu útočníkov Larsa Ellera a Iana Schultza a s tímom sa následne dohodol na podmienkach štvorročnej zmluvy. V tejto sezóne odchytal 57 zápasov s 91.04% úspešnosťou zákrokov a za najnižší počet inkasovaných gólov v základnej časti (spolu 165 gólov) získal cenu William M. Jennings Trophy. V sezóne 2011/2012 odohral 46 zápasov základnej časti (26 víťazných) a dva zápasy play-off.

V čase lock-outu v NHL v sezóne 2012/2013 podpísal kontrakt s nemeckým druholigovým klubom Lausitzer Füchse, za ktorý napokon odohral len jeden zápas. Po skončení lockoutu sa vrátil do tímu St. Louis a odchytal 16 zápasov základnej časti. V sezóne 2013/2014 odchytal 40 zápasov, v ktorých dosiahol 24 víťazstiev pri 91,7% úspešnosti zákrokov a priemere 2,23 inkasovaného gólu na zápas. V priebehu sezóny bol vymenený do Buffala Sabres, za klub však neodohral žiaden zápas a angažoval ho Washington Capitals.

Pred sezónou 2014/2015 podpísal s tímom New York Islanders zmluvu na štyri roky s platnosťou od 1. júla 2014 do konca júna 2018. 4. decembra 2014 Halák vychytal svoje 11. víťazstvo v rade v drese New York Islanders proti Ottawe Senators a nastavil tak nový klubový rekord ako brankár v počte vychytaných vítazstiev v rade. 15. januára 2015 bol vybraný do 2015 NHL All Star Game, hral za tím vedený Jonahtanom Toewson, do ktorého sa dostal ako náhrada za zraneného brankára Nashvillu Predators Pekku Rinneho. 

V marci 2016 Halák utrpel zranenie v dolnej časti tela a nedochytal zvyšok sezóny. Počas sezóny 2016/2017 bol 30. decembra 2016 zaradený na waivers listinu a na ďalší deň bol preradený do tímu Bridgeport Sound Tigers pôsobiacemu v nižšej lige AHL.

Po skončení platnosti jeho kontraktu s Islanders, Haláka 1 . júla 2018 podpísal klub Boston Bruins na dva roky. Svoj debut v drese Bruins odchytal 4. októbra 2018, jeho tím zvíťazil 4-0 nad Buffalom Sabres a pripísal si tak prvé čisté konto za ''medveďov''. Aj keď Halák prišiel do nového klubu robiť dvojku fínskemu brankárovi Tuukovi Raskovi, svojimi výkonmi si získal dôveru trénera Brucea Cassidiho a s Raskom sa v bráne počas sezóny striedali. Fín hral v 46 stretnutiach a slovák v 40, pričom 22 skončilo vítazne a z toho 5 s čistým kontom.

Trend o striedaní týchto dvoch brankárov pokračoval aj počas skrátenej sezóny 2019/2020, keď Halák zaznamenal v 31 odohratých zápasoch 18 výhier a 3 čisté kontá. Jaroslav Halák vyhral v tejto sezóne druhý krát v kariére William M. Jennings Trophy o ktorú sa delil spolu s Tuukom Raskom.

Halák predĺžil zmluvu s Bostonom 1. mája 2020 na jeden rok. Po sezóne sa stal voľným hráčom, v lete 2021 podpísal zmluvu s klubom Vancouver Canucks.

 Míľniky 
 18. február 2007 - 1. zápas v NHL: Montreal Canadiens - Columbus Blue Jackets 3:2. Jaroslav Halák odchytal celých 60 minút. Z 33 striel dostal 2 góly.
 21. marec 2007 - 1. shut-out v kariére NHL: Montreal Canadiens - Boston Bruins. Halák chytil všetkých 30 striel Bostonu.

 Klubová štatistika 
     Základná časť   Play-off Sezóna Tím Liga                   2003/2004 HC Slovan Bratislava  SVK 12 – – 18 312 1.66 94.23 651 0 1 – – 6 62 7.95 90.32 45 0 2004/2005 Lewiston MAINEiacs QMJHL 47 24 17 125 1442 2.78 91.33 2697 6 8 4 4 27 292 3.52 90.75 460 0 2005/2006 Hamilton Bulldogs AHL 13 7 6 30 409 2.29 92.67 786 0 – – – – – – – – –  Long Beach Ice Dogs ECHL 20 11 – 35 516 2.05 93.22 1026 0 4 2 2 13 144 3.10 90.97 252 2 2006/2007 Montreal Canadiens NHL 16 10 6 44 469 2.89 90.62 912 2 – – – – – – – – –  Hamilton Bulldogs AHL 28 16 11 54 796 2.00 93.22 1618 2 – – – – – – – – – 2007/2008 Montreal Canadiens NHL 6 2 1 10 151 2.11	 93.38 285 0 2 0 1 3 27 2.34 88.89 77 0  Hamilton Bulldogs AHL 28 15 10 57 803 2.10 92.9 1630 0 – – – – – – – – – 2008/2009 Montreal Canadiens NHL 34 18 14 92 1077 2.86 91.46 1931 0 1 0 1 0 5 0.00 100 20 0 2009/2010 Montreal Canadiens NHL 45 27 13 105 1386 2.40 92.42 2630 0 18 9 9 43 562 2.55 92.35 10130 2010/2011 St. Louis Blues NHL 57 27 21 136 1518 2.48 91.04 3294 6 – – – – – – – – – 2011/2012 St. Louis Blues NHL 46 26 12 90 1211 1.97 92.57 2746 0 2 1 1 3 46 1.72 93.48 1040 2012/2013 St. Louis Blues NHL 16 6 5 29 286 2.14 89.86 813 0 – – – – – – – – –  Lausitzer Füchse   DEL2  1 1 0 – 1 0.92 – 65 0 – – – – – – – – – 2013/2014 St. Louis Blues NHL 40 24 9 83 1002 2.23 91.72 2238 0 – – – – – – – – –  Washington Capitals NHL  12 5 3 27 381 2.31 92.91 701 0 – – – – – – – – – 2014/2015 New York Islanders NHL 59 38 16 144 1673 2.43 91.39 3551 2 7 4 3 16 215 2.30 92.56 418 2 2015/2016 New York Islanders NHL  36 18 13 80 984 2.30 91.87 2091 0 – – – – – – – – – 2016/2017 New York Islanders NHL 28 

12 9 75 885 2.8091.5 1606 0 - - - -- --- -Bridgeport Sound TigersAHL27177557332.1592.515360 - - - - - - - - -2017/2018New York
IslandersNHL54201316117443.1990.830410--------- NHL celkovo              
náhľad|226x226bod|Jaroslav Halák v drese New Yorku Islanders so sezónny 2017/2018

 Reprezentácia 
250px|thumb|left|Jaroslav Halák na ZOH 2010.
Slovensko reprezentoval na juniorských majstrovstvách sveta v rokoch 2002, 2003 (striebro), 2004 a 2005. Na majstrovstvách sveta seniorov sa zúčastnil v rokoch 2007, 2009, 2011 a na Zimných olympijských hrách v rokoch 2010 a 2014. V slovenskom drese odohral celkom 24 zápasov.

 Reprezentačná štatistika 

 Rok Tím Turnaj         2002 Slovensko MSJ 18 7 3 3 416 18 159 2,59 88,68 2003 Slovensko MSJ 18 7 5 2 420 14 206 2,00 93,20 2004 Slovensko MSJ 20 6 2 3 360 14 173 2,33 91,91 2005 Slovensko MSJ 20 6 4 2 360 13 154 2,17 91,56 2007 Slovensko MS 2 1 1 119 5 52 2,52 90,38 2009 Slovensko MS 4 1 2 189 10 78 3,17 87,18 2010 Slovensko ZOH 7 3 3 423 17 1 2,41 91,05 2011 Slovensko MS 6 2 4 354 15 0 2,54 90,9 2014 Slovensko ZOH 2 0 2 93:30 8 0 5.13 85,702016EuropeWCH633362132222.1994.1

 Referencie 

 Iné projekty 

 Externé odkazy 


Kategória:Hráči HK Ružinov
Kategória:Hráči HC Dukla Senica
Kategória:Hráči HC Slovan Bratislava
Kategória:Hráči Montreal Canadiens
Kategória:Hráči St. Louis Blues
Kategória:Hráči Washington Capitals
Kategória:Hráči New York Islanders
Kategória:Hráči Boston Bruins
Kategória:Hráči Vancouver Canucks
Kategória:Slovenskí hokejisti draftovaní NHL
Kategória:Hokejisti draftovaní klubom Montreal Canadiens
Kategória:Brankári v NHL
Kategória:Slovenskí hokejoví brankári
Kategória:Slovenskí hokejisti
Kategória:Slovenskí olympionici
Kategória:Účastníci MS v hokeji 2007
Kategória:Účastníci MS v hokeji 2009
Kategória:Účastníci MS v hokeji 2011
Kategória:Osobnosti z Bratislavy
Kategória:Brankári St. Louis Blues
Kategória:Brankári Washington Capitals
Kategória:Brankári Vancouver Cancuks
Kategória:Brankári New York Islanders
Kategória:Brankári Montreal Canadiens
Kategória:Brankári New York Rangers
Kategória:Brankári Boston Bruins
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014